**Отчет за дейността**

на Народно читалище „Св. Св. Кирил и Методий 1929“ с. Стоките, общ. Севлиево, област Габрово – 2021г.

През тази година нямахме много мероприятия, които са присъщи за читалищата, които да развиват културната дейност засегнати от пандемичната обстановка. Сблъскахме се с поредните ковид вълни и хората много се наплашиха и с цел да опазим тяхното и нашето здраве не сме се събирали толкова често, колкото ни се искаше, а и самите наредби от здравеопазването не го позволяваха.
И все пак, когато имаше спад на заболяемостта, успяхме да извършим следната дейност.
На 29.06. 2021г. (Петровден) организирахме малък празник в нашето село със строго спазване на мерките, поводът беше двоен, защото се представи и новата секретарка, която встъпи в длъжност от юли. На празника имаше водосвет от местния поп и по традиция беше направен бял мъж, присъщ за за празника.
На 31. 07. 2021г. бяхме поканени на юбилей на читалище „ Помощ“ от съседното село, като ни направиха част от празника. Читалището ни изказа поздравителен адрес по случ ай хубавият повод.
На 26.10.2021г. (Димитровден) читалището се включи в организацията на празника на селото, който се проведе в двора на църквата, извърши се водосвет от попа. Приготви се курбан, който при спазване на мерките се раздаде на присъстващите, които не бяха много на брой. Читалището се включи в подготовката на приготвянето на курбана и четене на информация свързана с празника.
На 22.12. 2021г. се направиха подаръци от опаковани хранителни продукти в чантичка, които бяха раздадени на възрастните хора по случай коледните празници.

Бяха приети много дарения на книги от хора живущи в селото, приети книги над 600. Закупиха се четири нови книги, които увеличиха библиотечния фонд.
Направи се и леко освежаване на библиотеката като се изпраха всички килими и постели.
Почистиха се рафтовете на книгите и самите книги, на които трябва да се обръща специално внимание и грижа.
Това е дейността извършена през 2021г, надяваме се нещата да се нормализират и да имаме възможността свободно да организираме мероприятия.